ไม่มีเวลาหายใจ
การแถลงนโยบายรัฐบาลต่อรัฐสภา ที่ วิปรัฐบาล แจ้งว่ามีเวลาในการอภิปรายแค่ 2 วัน คือวันที่ 25 และ 26 ก.ค.นี้ ให้เวลาในการแถลงและอภิปรายนโยบาย 30 ชั่วโมง โดยแบ่งให้ ฝ่ายค้าน ซักฟอกนโยบาย 13 ชั่วโมง 30 นาที ที่เหลือเป็นเวลาของฝ่ายรัฐบาล โดยมีการ ตั้งองครักษ์พิทักษ์รัฐบาล เอาไว้ 30 คน ไม่รวมผู้มีหน้าที่เกี่ยวข้องในการแถลงนโยบาย,ในขณะเดียวกันฝ่ายค้านตั้งตุ๊กตา เฉพาะ รมต.ที่จะถูกซักถาม ซึ่งเกี่ยวข้องกับคุณสมบัติด้วยจำนวน 14 คน ด้วยกัน เฉลี่ยอย่างต่ำคนละ 30 นาที ใช้เวลา 7-8 ชั่วโมงเข้าไปแล้ว ไม่รวมการขอเวลานอก การประท้วง การพักการประชุม เวลา 13 ชั่วโมงสำหรับฝ่ายค้านคงไม่พอแน่นอน,ศึกหนักน่าจะอยู่ที่ประธานสภา ชวน หลีกภัย การเมืองถึงพริกถึงขิงจะเอาอยู่หรือไม่,การที่ ประธานชวน ให้เผื่อเวลาไว้ในวันที่ 27 ก.ค.ด้วย ถือว่าเป็นทางหนีทีไล่ ไม่ให้การแถลงนโยบายเป็นแบบสุกเอาเผากินและเป็นที่พอใจของทุกฝ่าย,ปัญหาก็คือว่า การเปิดให้มีการแถลงนโยบายและซักฟอกนโยบายนานเกินไป ฝ่ายรัฐบาล จะเสียเปรียบเต็มประตู โดยเฉพาะ นายกฯลุงตู่ พล.อ.ประยุทธ์ จันทร์โอชา กับการตอบคำถามในสภานัดแรก จะทนแรงเสียดสีได้แค่ไหน ถ้ายิ่งระเบิดอารมณ์ขึ้นมา ภาพ พล.อ.ประยุทธ์และรัฐบาล จบไม่สวยแน่นอน,ลำพัง ครม.ที่มีปัญหาเรื่องคุณสมบัติ เอาสีข้างเข้าถู ดันกันขึ้นมาเป็น รมต. ก็ไม่เป็นผลดีกับรัฐบาลชุดนี้แล้ว ถึงกระบวนการยุติธรรมจะเอื้อมไม่ถึง,แต่ศรัทธาจากชาวบ้านเอื้อมถึง,รัฐบาลที่บริหารงานโดยปราศจากความศรัทธาจากประชาชนในประเทศ ไม่ว่าจะอ้างความเป็นประชาธิปไตยอย่างไร บรรยากาศจะเลวร้ายยิ่งกว่าเผด็จการหลายเท่า,วิเคราะห์กันว่า หลังพ้นหัวหน้า คสช. กองทัพต้องกลับสู่ที่ตั้ง สิ่งที่ พล.อ.ประยุทธ์ จะต้องหากองหนุน ไม่พ้น ส.ส.ในสภา คอยช่วยเป็นปากเป็นเสียง ไม่ทิ้ง พล.อ.ประยุทธ์กลางคัน ผิดกับตอนที่เข้ามามีอำนาจใหม่ๆ,แต่ที่เคยเป็นกองหนุนอย่าง คณะกรรมการรณรงค์เพื่อประชาธิปไตย หรือ ครป. วันนี้ ตั้งคำถามถึง พล.อ.ประยุทธ์ เรียกร้องให้แก้ไขข้อผิดพลาดในการแต่งตั้ง ครม. พร้อมข้อเรียกร้อง 11 ข้อ ล้วนแต่เรื่องคอขาดบาดตาย,อย่าไปดูถูกว่าเป็นเสียงนกเสียงกา เพราะ ครป.ก็คือกลุ่มบุคคลชั้นหัวกะทิที่ไล่รัฐบาลในอดีตประสบความสำเร็จมาแล้ว การสร้างภาพของ ครม.ไปตรวจการจราจร ไปดูปัญหาภัยแล้งมีคนมาถือป้ายต้อนรับ ไม่ได้ช่วยให้อายุของรัฐบาลยืนยาวขึ้น,คนต่างจังหวัดตั้งรัฐบาล คนในเมืองล้มรัฐบาล ยังเป็นสัจธรรม.,หมัดเหล็ก,mudlek@thairath.co.th, 
การแถลง นโยบายรัฐบาลต่อรัฐสภา ที่ วิปรัฐบาล แจ้งว่ามีเวลาในการอภิปรายแค่ 2 วัน คือวันที่ 25 และ 26 ก.ค.นี้
แถลงนโยบายรัฐบาล,รัฐสภา,วิปรัฐบาล,วิปฝ่ายค้าน,ซักฟอกนโยบายรัฐบาล,คาบลูกคาบดอก,หมัดเหล็ก